CELEX: 32021D0596
Language: hr
Date: 2021-04-08 00:00:00
Title: Provedbena odluka Komisije (EU) 2021/596 оd 8. travnja 2021. o izmjeni Priloga II. Odluci 2003/467/EZ u pogledu statusa Hrvatske kao područja službeno slobodnog od bruceloze (priopćeno pod brojem dokumenta C(2021) 2260) (Tekst značajan za EGP)

14.4.2021   
               
               
                  HR
               
               
                  Službeni list Europske unije
               
               
                  L 128/1
               
            
         PROVEDBENA ODLUKA KOMISIJE (EU) 2021/596
         оd 8. travnja 2021.
         o izmjeni Priloga II. Odluci 2003/467/EZ u pogledu statusa Hrvatske kao područja službeno slobodnog od bruceloze
         
            
               (priopćeno pod brojem dokumenta C(2021) 2260)
            
         
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (1), a posebno njezin Prilog A.II. stavak 7.,
         budući da:
         
                     (1)
                  
                  
                     Direktiva 64/432/EEZ primjenjuje se na trgovinu govedima unutar Unije. Njome su određeni uvjeti koje država članica ili njezine regije moraju ispunjavati kako bi ih se priznalo službeno slobodnima od bruceloze u pogledu stada goveda.
                  
               
                     (2)
                  
                  
                     Člankom 2. stavkom 1. Odluke Komisije 2003/467/EZ (2) utvrđeno je da su države članice iz poglavlja 1. Priloga II. toj odluci službeno proglašene slobodnima od bruceloze u pogledu stada goveda.
                  
               
                     (3)
                  
                  
                     Hrvatska je Komisiji dostavila dokumentaciju kojom se dokazuje da cijelo državno područje te države članice ispunjava uvjete utvrđene u Direktivi 64/432/EEZ kako bi je se priznalo službeno slobodnom od tuberkuloze u pogledu stada goveda.
                  
               
                     (4)
                  
                  
                     Na temelju evaluacije te popratne dokumentacije Hrvatsku bi trebalo priznati službeno slobodnom od bruceloze u pogledu stada goveda i propisno navesti u poglavlju 1. Priloga II. Odluci 2003/467/EZ.
                  
               
                     (5)
                  
                  
                     Prilog II. Odluci 2003/467/EZ trebalo bi stoga na odgovarajući način izmijeniti.
                  
               
                     (6)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Prilog II. Odluci 2003/467/EZ mijenja se u skladu s Prilogom ovoj Odluci.
         
         
            Članak 2.
            Ova je Odluka upućena državama članicama.
         
         
            Sastavljeno u Bruxellesu 8. travnja 2021.
            
               
                  Za Komisiju
               
               Stella KYRIAKIDES
               
                  Članica Komisije
               
            
         
         
            (1)  SL 121, 29.7.1964., str. 1977/64.
         
         
            (2)  Odluka Komisije 2003/467/EZ od 23. lipnja 2003. o uvođenju službenog statusa slobodnog od tuberkuloze, bruceloze i enzootske leukoze goveda nekim državama članicama i regijama država članica u pogledu stada goveda (SL L 156, 25.6.2003., str. 74.).
      
      
         
            PRILOG
            U poglavlju 1. Priloga II. Odluci 2003/467/EZ nakon unosa za Francusku umeće se sljedeći unos za Hrvatsku:
            
               
                           „HR
                        
                        
                           Hrvatska”